བསམ་འཆརནང་དོ་དམ་དང་ཞབས་ཞུའི་བྱེད་ཐབས་སྔར་བས་གསར་གཏོད་བྱེད་དགོས་པ་དང་།སྤྱི་པའི་རིག་གནས་ཐོན་རྫས་དང་ཞབས་ཞུར་ཤུགས་སྣོན་བརྒྱབ་ནས་སྤྱི་པའི་རིག་གནས་ཞབས་ཞུའི་ནུས་པ་ཆེ་རུ་གཏོང་དགོས་པ།སྤྱི་པའི་རིག་གནས་ཞབས་ཞུ་དང་ཚན་རྩལ་མཉམ་འདྲེས་འཕེལ་རྒྱས་ལ་སྐུལ་འདེད་བཏང་སྟེ་དེང་རབས་བརྒྱུད་བསྒྲགས་ཀྱི་ནུས་པ་མཐོ་རུ་གཏོང་དགོས་པ།སྤྱི་པའི་རིག་གནས་ཞབས་ཞུའི་གཅིག་འདོམས་མཐུན་སྦྱོར་ལམ་སྲོལ་བཙུགས་ནས་ཐོན་ཁུངས་བསྡུ་སྒྲིལ་དང་མཉམ་གཏོད་མཉམ་སྤྱོད་ལ་སྐུལ་འདེད་གཏོང་དགོས་པ།སྤྱི་ཕན་རང་བཞིན་གྱི་རིག་གནས་བྱ་གཞག་ཚན་པར་སྒྱུར་བཅོས་བྱེད་ཤུགས་ཆེ་རུ་བཏང་ནས་སྤྱི་པའི་རིག་གནས་ཞབས་ཞུའི་གདེང་འཇོག་ལས་ཀའི་ལམ་སྲོལ་འཐུས་ཚང་དུ་གཏོང་དགོས་པ།སྤྱི་པའི་རིག་གནས་ཞབས་ཞུའི་ནོར་སྲིད་འགན་སྲུང་ལམ་སྲོལ་སྔར་བས་འཐུས་ཚང་དུ་གཏོང་དགོས་པ།གཞི་རིམ་རིག་གནས་དཔུང་ཁག་འཛུགས་སྐྱོང་ལ་ཤུགས་སྣོན་རྒྱག་དགོས་པ།སྤྱི་པའི་རིག་གནས་ཞབས་ཞུའི་བཅའ་ཁྲིམས་མ་ལག་འཛུགས་པ་དང་འཐུས་ཚང་དུ་གཏོང་དགོས་པ་བཅས་བཏོན་ཡོད།